ખાધેલું, પીધેલું, બોલેલું, ચાલેલું, આ બધું ક્યારેક અણધારેલું કામ આવે ધાર કે, કોઈને ત્યાં મહેમાન બનીને ગયાં હોઈએ, અને ન કરે નારાયણ આપણને જોરથી પેટની ગરબડ ‘ઊપડી‘ હોય, પણ શૌચાલયમાં અંદરથી કડી જ ન હોય તો ગાયેલું જ કામ આવે કે નહીં? ખોંખારો ખાવા જેવા દેશી ઉપચારને આજે કોણ ગણે છે? એ તો ધડીમ દઈને આક્રમણ કરી જ નાંખે. ત્યારે બહારવાળાને કોઈક સિગ્નલ તો આપવો જ પડે કે ‘રૂક જાવ, તારા જેવો જ હમદર્દી અંદર કુટાણો છે અને એને કબજીયાતની બીમારી છે, એટલે વાર લાગશે.’